টি২০ বিশ্বকাপ খেলার জন্য ভিসা পেলেন না ইংল্যান্ডের ক্রিকেটাররা!

ওয়েব ডেস্ক : ফেব্রুয়ারি মাস থেকে শুরু হচ্ছে টি২০ বিশ্বকাপ (T20 World Cup)। তার আগেই এবার ভিসা সমস্যায় পড়ল ইংল্যান্ড (England)। সূত্রের খবর, ভারতে হতে চলা এই টুর্নামেন্ট খেলতে আসার জন্য এখনও ভিসা পাননি ইংল্যান্ডের দুই পাক বংশোদ্ভুত ক্রিকেটার আদিল রশিদ (Adil Rashid) ও রেহান আহমেদ (Rehan Ahmed)। তবে জানা যাচ্ছে, ভারতের তরফে জানানো হয়েছে, তাঁদের ভিসা নিয়ে কোনও সমস্যা নেই। কিন্তু সেই ভিসা কবে হাতে পাবেন তাঁরা? সে বিষয়ে কিছু জানানো হয়নি।

এর আগে ২০২৪ সালে টেস্ট সিরিজ খেলতে ভারতে (India) এসেছিল ইংল্যান্ড (England)। সেই সময় ভিসা পাননি শোয়েব বশির। তা নিয়ে রীতিমতো নাটক হয়েছিল। তবে সেই সময় দু’দিনের ভিসা নিয়ে ভারতে খেলতে এসেছিলেন। তার পরেই এবার ২০২৬ সালের টি২০ বিশ্বকাপের আগে সেই ভিসা সমস্যা সামনে এল।

আরও খবর : ক্রিকেটেও গৃহযুদ্ধ! বন্ধ হতে চলেছে BPL? বাংলাদেশে এ কী অবস্থা!

ইংল্যান্ডের বিশ্বকাপ দলে রয়েছেন আদিল রশিদ ও রেহান আহমেদ। ভারতে এই টুর্নামেন্ট খেলার আগে শ্রীলঙ্কার বিরুদ্ধে সিরিজ খেলবে ইংল্যান্ড। ওই সিরিজেই খেলার কথা পাক বংশোদ্ভুত ক্রিকেটারদের। তার পরেই দলের সঙ্গে ভারতে আসার কথা ছিল। তবে ভিসা না মেলায় রশিদ ও রেহান কবে ভারতে আসবেন, তা নিয়ে ধোঁয়াশা তৈরি হয়েছে

সূত্রের খবর, ইংল্যান্ড বোর্ডকে (England Cricket Board) নাকি ভারত সরকার জানিয়েছে, দুই ক্রিকেটারের ভিসার আবেদনে কোনও সমস্যা নেই। কিন্তু তারা এখনও ভিসা হাতে পাননি। এমন পরিস্থিতিতে ব্রিটিশ সরকারের দ্বারস্থ হয়েছে ইংল্যান্ড ক্রিকেট বোর্ড। অন্যদিকে, বিশ্বকাপের জন্য আমেরিকার চার ক্রিকেটার ভিসা পাননি। তা নিয়ে জোর বিতর্ক চলছিল। এর মাঝেই এবার ইংল্যান্ডের দুই পাক বংশোদ্ভুত ক্রিকেটারের ভিসা না পাওয়ার খবর সামনে এল।

দেখুন অন্য খবর :